24/09/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 17 de setembro de 2021 da X. T. da Coruña pola que se concede a autorización administrativa previa, de construción e DUP, en concreto, da instalación de distribución eléctrica no concello de Camariñas (Expte. e.: IN407A2021/28-1)

Resolución do 17 de setembro do 2021 da Xefatura Territorial da Coruña pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Camariñas (expediente-e.: IN407A 2021/28-1) Expediente-e.: IN407A 2021/28-1. Promotor: Electra del Gayoso, S. L. Instalación: LMTS do CTC Camelle porto ao CTC Rociñas, CTC Rociñas e RBTS. Concello: Camariñas. FEITOS: 1) O 8 de febreiro do 2021, a empresa promotora solicitou a autorización administrativa previa, a autorización administrativa de construcción e a declaración de utilidade pública da dita instalación de distribución eléctrica, coa fin de atender o crecemento vexetativo da demanda e garantir a seguridade, continuidade e calidade da subministración. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: â Proxecto de execución nomeado: LMTS, CTC Camelle Praia ao CTC Rociñas, CTC Rociñas e RBTS Camelle.2) O proxecto someteuse ao trámite de información pública mediante resolución publicada nos seguintes medios: – Acordo de información pública: 8 de marzo do 2021. – DOG: 31 de marzo do 2021. – BOP: 12 de marzo do 2021. – Xornal La Voz de Galicia: 11 de marzo do 2021. – Taboleiro de anuncios do concello: segundo certificado municipal da secretaria do Concello de Camariñas de data 21 de abril do 2021.3) Durante o período en que se someteu ao trámite de información pública, Laura Maria Cristhian Alejandro Nichols Duas, Larisa Maria Macho Ivascu, Abel Alberto Seydi Eixea Ali Salem, Julio Felipe Trill Capistros, Gloria Jose Cerdido Yujra, Esther Romar Casal e dúas máis achegaron unhas alegacións. Destas alegacións déuselles traslado á empresa promotora, que respondeu na defensa dos seus intereses.4) Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Servizo de Urbanismo-Xefatura Territorial da Consellería de Medio Ambiente, Territorio e Vivenda da Coruña; Instituto de Estudos do Territorio-Consellería de Medio Ambiente, Territorio e Vivenda; Ente Público Portos de Galicia, zona centro-Xefatura Territorial da Consellería do Mar da Coruña e o Concello de Camariñas. A empresa promotora manifestou a súa conformidade cos condicionados establecidos polos organismos afectados, isto é, Urbanismo, IET e o concello. A día desta Resolución, non consta no expediente resposta organismo afectado, é dicir, Portos de Galicia, á solicitude do condicionado solicitado.5) Os servizos técnicos da Xefatura Territorial emitiron un informe favorable sobre a solicitude de autorización. CONSIDERACIÓNS LEGAIS E TÉCNICAS: 1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación.2. Lexislación de aplicación:  Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015).  Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015).  Lei 24/2013, do 26 de decembro, do sector eléctrico (BOE núm.310, do 27 de decembro do 2013).  Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000).  Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008).  Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014).  Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002).  Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982).  Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017).  Lei do 16 de decembro de 1954, sobre expropiación forzosa (BOE núm.351, do 17 de decembro do 1954).  Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas:  Construción dun treito de LMTS (20 kV) simple circuíto coa orixe nunha cela do CTC Camelle Porto (existente) e remate nunha cela do CTC Rociñas, lonxitude de 570 metros en condutor RHZ1-2OL 3x(1x240) mm 2 Al e coa orixe nunha cela existente do CTC Camelle Porto e remate nun novo centro de trasformación nomeado CTC Rociñas. Se contempla a instalación pola mesma canalización multitubaxe dun circuíto de fibra óptica, con cabo Loose Tube CDS-0905 de 48 fibras para o control, telemando e telemedida.  Centro de transformación de manobra interior en envolvente de obra civil de 400 kVA, 3 celas MT: unha de entrada de líña con función chave-seccionadora, unha de reserva de saída de liña con función chave-seccionadora e unha de protección con chave seccionadora, con fusibles combinados de protección do trafo e cadro de BT.4 saídas, equipos de telemando e telemedida. O orzamento da instalación segundo o proxecto é de 108.060,44 €. 4. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.5. Respecto das alegacións formuladas polas persoas alegantes: 1.º. Laura Maria Cristhian Alejandro Nichols Duas, mediante escrito do 21 de abril do 2021, solicita que non se autorice o proxecto alegando, en síntese, o seguinte: 1.1. Non se xustifica o exercicio da potestade expropiatoria por ser posible levar a cabo o proxecto sen afectar a propiedades particulares.1.2. Non se xustifica a necesidade de situar o centro de transformación no lugar que se proxecta.1.3. Alega que o Concello de Camariñas non expuxo o anuncio no seu taboleiro.1.4. A parcela está sendo aproveitada para cultivo e coa construción do centro de transformación, a superficie fértil diminuirase facendo antieconómico o cultivo do resto. Por medio de escrito achegado con data 12 de maio do 2021 e número de rexistro 2021/1128463, a empresa promotora resposta r o que segue: 1. a. No seu informe do 21 de marzo do 2021, o Concello de Camariñas sinala que o centro de transformación (CT.) instalarase en solo rústico de protección ordinaria. O uso para o que está destinado a instalación proxectada é un dos usos permitidos pola Lei 2/2016, de 10 de febreiro, do solo de Galicia (LSG) no seu artigo 35.1. m). Asemade, o CT. xustificará o cumprimento dos artigos 39 da LSG e o 59 do Decreto 143/2016, do 22 de setembro, polo que se aproba o Regulamento da LSG (DLSG), considerando ao CT. coma unha edificación en solo rústico.1. b. No tocante á idoneidade do emprazamento, o artigo 39. d) da LSG sinala que non será necesario xustificar a idoneidade do emprazamento elixido para as construcións sinaladas no artigo 35.1. m). A localización é a única posible para poder cumprir o requisito mínimo de distancia dos recuamentos de construción aos lindeiros da parcela, nunca inferiores a 5 metros (artigo 39.4.5 da LSG). 1. c. Non é posible que o CT. se construa en camiño público xa que ao ser considerado coma unha edificación, ten que cumprir co artigo 39. d) 4.ª da LSG e situarse dentro da parcela. Tampouco pode afectar a outras parcelas, ao abeiro do artigo 39. d) 2.ª da LSG.1. d. Para dar cumprimento aos artigos 39 da LSG e 59 do DLSG, considera a colocación a única posible.1. e. O artigo 54 da Lei 24/2013, do 26 de decembro, do sector eléctrico (LSE) declara de utilidade pública este tipo de instalacións eléctricas aos efectos da expropiación forzosa dos bens e dereitos necesarios para o seu establecemento e da imposición e exercizo da servidume de paso. A declaración de utilidade pública contemplada na LSE opera como “causa expropiandi”, toda vez que a instalación proxectada diríxese fundamentalmente a satisfacer as necesidades colectivas da cidadanía.2.º. Digna Romar Mouzo, por medio de escritos que achega en data 21 de abril do 2021 e números de rexistro 2021/929702 e 2021/929855, semellantes no seu contido aos de Laura Maria Cristhian Alejandro Nichols Duas. A empresa promotora resposta a través dun escrito achegado con data 12 de maio do 2021 e número de rexistro 2021/1128463, mesmo escrito que para Laura Maria Cristhian Alejandro Nichols Duas.3.º. Por medio dun escrito con data 15 de abril do 2021 e número de rexistro 2021/873341, Ermitas Romar Casal solicita que non se autorice o proxecto alegando, en síntese, o seguinte: 3. a. Considera que existe chan público que permitiría a construción da dita instalación.3. b. Instalación proxectada no lugar de maior prexuizo para o predio, non se coloca a carón da vía pública situándoa no lugar máis alonxado do camiño, tendo que cruzar toda o predio para ter acceso á construción.3. c. Terreo de uso agrícola no que se pode empregar maquinaria agraria. Esta posibilidade queda truncada de autorizarse a instalación.3. d. A instalación proxéctase no centro da parcela, existindo terreo formado por rochas preto que produciría un prexuízo menor. A empresa promotora resposta coa mesma argumentación que para a alegación de Laura Maria Cristhian Alejandro Nichols Duas, por medio dun escrito achegado en data 12 de maio do 2021 e número de rexistro 2021/1127998.4.º. Julio Felipe Trill Capistros achega un escrito de data 25 de abril do 2021 e número de rexistro 2021/959212, semellante no seu contido ao de Ermitas Romar Casal. A empresa promotora resposta coa mesma argumentación que a Laura Maria Cristhian Alejandro Nichols Duas, por medio dun escrito achegado o 12 de maio do 2021 e número de rexistro 2021/1128463.5.º. Gloria Jose Cerdido Yujra achega un escrito de data 21 de abril do 2021 e número de rexistro 2021/929990, semellante no seu contido ao de Laura Maria Cristhian Alejandro Nichols Duas. A empresa promotora resposta co mesmo razoamento que para Laura Maria Cristhian Alejandro Nichols Duas, mediante un escrito achegado con data 12 de maio do 2021 e número de rexistro 2021/1128463.6.º. Ioan Adrian Placencio Marcos, Alis Boulandier Ballarena e Francesc Asis Peirado Leyaristi, achegan un escrito o 21 de abril do 2021 e número de rexistro O00006332 e 2101325373, semellantes no seu contido ao de Laura Maria Cristhian Alejandro Nichols Duas. A empresa promotora resposta co mesmo argumento que para Laura Maria Cristhian Alejandro Nichols Duas, por medio dun escrito achegado na data de 12 de maio do 2021 e número de rexistro 2021/1128296. En derradeiro lugar, segundo as alegacións formuladas e achegadas durante a tramitación do expediente, visto o seu contido e respecto das respostas efectuadas por Gillian Patricia Chavarino Lopez de la Torre, S. L., cómpre manifestar as conclusións seguintes: a) Respecto das alegacións sobre os prexuízos xerados polo proxecto sobre a explotación agrícola e demáis dereitos afectados, en relación ás compensacións polas afeccións xeradas polo proxecto, no caso de que non se chegue a un acordo entre a empresa distribuidora e as persoas afectadas durante o procedemento expropiador, fixaranse as compensacións correspondentes consonte coa lexislación vixente. b) Verbo das alegacións sobre a localización da instalación, o Concello de Camariñas, órgano competente en materia urbanística, sinala no informe do 21 de marzo do 2021 que se xustificará o cumprimento dos artigos 39 da LSG e o 59 do Decreto 143/2016, do 22 de setembro, polo que se aproba o Regulamento da LSG, condicionando as distancias e a localización do centro de transformación. c) En canto á exposición no taboleiro de anuncios o Concello de Camariñas certifica a súa exposición polo período abranguido entre o 9 de marzo e o 13 de abril do 2021.6. No expediente consta un informe favorable dos servizos técnicos desta Xefatura Territorial. Consonte con todo o sinalado, RESOLVO: A) Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. B) A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. C) Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: © As declaracións de conformidade relativas ao material ou equipamento e as certificacións ou homologacións, se procede. © Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. D) Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 17 de setembro do 2021. Isidoro Martínez Arca Xefe territorial da Coruña